Na temelju članka 127. stavak 1. Zakona o odgoju i obrazovanju u osnovnoj i srednjoj školi ("N.N." broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13. i 152/14.) i članka 81. Statuta Osnovne škole Ante Starčevića Rešetari, Školski odbor Osnovne škole Ante Starčevića Rešetari, raspisuje

NATJEČAJ  
za izbor i imenovanje ravnatelja/ice škole

Za ravnatelja/icu škole može biti imenovana osoba koja ispunjava uvjete utvrđene člankom 126. Zakona o odgoju i obrazovanju u osnovnoj i srednjoj školi ("N.N." broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13. i 152/14.).

Uz prijavu na natječaj, koja mora biti vlastoručno potpisana, potrebno je obvezno priložiti u izvorniku ili ovjerenoj preslici:

- životopis,

- domovnicu,

- diplomu o stečenoj stručnoj spremi,

- uvjerenje poslodavca o stažu osiguranja na odgojno-obrazovnim poslovima u školskoj ustanovi,  
- potvrdu Hrvatskog zavoda za mirovinsko osiguranje o evidenciji staža osiguranja,  
- dokaz o položenom stručnom ispitu odnosno dokaz da je osoba oslobođena obveze polaganja stručnog ispita,

- potvrdu o nekažnjavanju prema  članku 106. Zakona o odgoju i obrazovanju u osnovnoj i srednjoj (ne starija od 6 mjeseci),

- kandidati koji mogu biti ravnatelji temeljem članka 126. stavak 3. Zakona o odgoju i obrazovanju u osnovnoj i srednjoj školi ("N.N." broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13. i 152/14.) obvezni su dostaviti i dokaz iz kojega je vidljivo da u trenutku prijave na natječaj obavljaju poslove ravnatelja u najmanje drugom uzastopnom mandatu u školskoj ustanovi.

Ravnatelj se imenuje na 5 godina. Stupanje na rad 1. siječnja 2017.godine.  
Na natječaj se mogu javiti osobe oba spola.  
Rok za podnošenje prijava je 15 dana od objave natječaja.  
Prijave s dokazima o ispunjavanju uvjeta natječaja dostaviti u zatvorenoj omotnici, preporučenom poštom, na adresu: Osnovna škola Ante Starčevića Rešetari, Vladimira Nazora 23, 35403 Rešetari, s naznakom "Prijava na natječaj za ravnatelja – ne otvarati".  
Nepravovremene i nepotpune prijave neće se razmatrati.  
O rezultatima natječaja kandidati će biti obaviješteni u roku od 45 dana od isteka roka za podnošenje prijava.